*29 
10 
15 
25 
10 
ST 
=T 
La vie St. Thomas le martir (ergänzt), 
Se nul plaidast de tere en la curt son seignur, 
od sa gent i uendreit ä sun premerain ior; 
e s’um li fesist de sun plet nul demur, 
a la iustise alast, si fesist sa clamur; 
ariere reuenist, od lui dui iureur. 
En la curt sun segnur iurast sei tierce main 
que la curt li oust esluinie sun dreit plain. 
par itel serement, u desleal u sain, 
alast cil en la curt al segnur plus procein, 
tant k’en la curt uenist al segnur suuerain. 
Johan le mareschal pleideiot ensement. 
en la curt seint Thomas clamot un tienement. 
pur ceo k’il n’ot dreit e ne s’espleira neient, 
sa curt li ad tolue par itel serement. 
al rei s’en est clamez ki quiere sun grieuement. 
LA fist li reis sumundre seint Thomas pur pleidier, 
Kil i fust prez al ior e pur sei derainier 
de ceo k’il n’ot tenu Johan sun dreit plenier. 
il dit k’il fu enferms e ne pot cheualchier. 
a dous des suens a fet le ior essunier. 
Cele soine ne uolt li reis pas greanter: 
pur ceo fist l’arceueske ä Norhantune aler. 
e li ber i ala: ainc n’i uolt eschiuer. 
a Seint Andreu se fist as moines osteler. 
Pendemain li couint un mult grief fes porter. 
Car al rei est al& le cungi& demander 
d’aler ä l’apostoile, ceo li dist, ultre mer: 
car Rogier d’Euerwiz feseit sa cruiz porter 
partut en sa paroisse, nel uolt suffrir li ber, 
e apel@ en orent. si li estuet aler. 
En l’endemain pur ceo al rei Henri ala, 
e ä lui errament le cungi€ demanda 
d’aler A Vapostoile. li reis dit, n’i ira, 
mes de cele sursise errament respundra. 
il dit Kil iert enferms e k’il le sunia. 
